**Înscriere în clasa pregătitoare**

Cererea-tip de înscriere în clasa pregătitoare (se poate completa online sau la secretariatul unităţii de învăţământ la care părintele doreşte înscrierea copilului).

- o fotocopie a actului de identitate al părintelui

-o fotocopie a certificatului de naştere al copilului.

Copiile sunt certificate conform cu originalul de către secretariatul unităţii de învăţământ, pe baza documentelor originale.

-documentul prin care CJRAE/ CMBRAE comunică rezultatul pozitiv al evaluării dezvoltării psihosomatice a copilului (pentru un copil care împlineşte vârsta de 6 ani în perioada 1 septembrie - 31 decembrie 2018 inclusiv)

Documente care dovedesc îndeplinirea criteriilor de departajare, în cazul în care solicită înscrierea la altă unitate de învăţământ decât şcoala de circumscripţie:

a) existenţa unui certificat medical de încadrare în grad de handicap a copilului;

b) existenţa unui document care dovedeşte că este orfan de ambii părinţi. Situaţia copilului care provine de la o casă de copii/un centru de plasament/plasament familial se asimilează situaţiei copilului orfan de ambii părinţi;

c) existenţa unui document care dovedeşte că este orfan de un singur părinte;

d) existenţa unui frate/a unei surori înmatriculat/înmatriculate în unitatea de învăţământ respectivă.

Înscrierea copiilor cu cerinţe educaţionale speciale în învăţământul special se face direct la unitatea de învăţământ special, cu documentele prevăzute mai sus, la care se adaugă documentul care atestă orientarea către învăţământul special.